rejauldu/bengali-wikipedia huggingface dataset:
right|thumb|২০০৪ সালে হুইটফিল্ড ডিফি হুইটফিল্ড ডিফি (জন্ম জুন ৫, ১৯৪৪) একজন মার্কিন কম্পিউটার বিজ্ঞানী। তিনি এবং মার্টিন হেলম্যান ১৯৭৬ সালে পাবলিক কী ক্রিপ্টোগ্রাফির উপরে প্রথম গবেষণা পত্র প্রকাশ করেন।  ডিফি ১৯৬৫ সালে এমআইটি হতে গণিতে স্নাতক ডিগ্রি লাভ করেন। ১৯৭৬ সালে হেলম্যানের সাথে লেখা "New Directions in Cryptography" নামক গবেষণাপত্রে তারা পাবলিক কি ক্রিপ্টোগ্রাফি, এবং কি আদানপ্রদানের জন্য নতুন পদ্ধতি প্রদান করেন।  ১৯৯১ সালে ডিফি সান মাইক্রোসিস্টেম্‌সে যোগ দেন। তিনি বর্তমানে (২০০৭) সানের ভাইস প্রেসিডেন্ট, চীফ সিকিউরিটি অফিসার, এবং ফেলো।   বহিঃসংযোগ   Wired Magazine biography of Whitfield Diffie  Interview with Whitfield Diffie on Chaosradio International  Cranky Geeks Episode 71   বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:টুরিং পুরস্কার বিজয়ী বিষয়শ্রেণী:রয়েল সোসাইটির বিদেশি সদস্য
thumb|240px|right|মুহাক্কাক লিপিতে লেখা কুরআনের পান্ডুলিপি। মুহাক্কাক লিপি (আরবি:محقق) আরবি হরফের প্রধান লিপিশৈলীর মধ্যে অন্যতম।John F. A. Sawyer, J. M. Y. Simpson, R. E. Asher (eds.), Concise Encyclopedia of Language and Religion, Elsevier, New York 2001, , p. 253. এই লিপিকে সৌন্দর্যের দিক থেকে সবচেয়ে সুন্দর লিপির মধ্যে ধরা হয়। মামলুক যুগে এই লিপির সর্বোচ্চ ব্যবহার হত। উসমানীয় সাম্রাজ্যে সুলুস ও নাসখ দ্বারা একে প্রতিস্থাপন করা হয়।  ইবনে আল নাদিমের লেখা কিতাবুল ফিহরিস্ত গ্রন্থে এই লিপির প্রথম নিদর্শন পাওয়া যায়। ইবনে মুকলা ও ইবনে আল বাওয়াবের মত প্রাজ্ঞ ক্যালিগ্রাফাররা এতে অবদান রেখেছেন এবং এর নিয়ম ও মান নির্ধারণ সংজ্ঞায়িত করেছেন।Mansour, 20.  তথ্যসূত্র   Nassar Mansour (author), Mark Allen (ed.): Sacred Script: Muhaqqaq in Islamic Calligraphy, I.B.Tauris & Co Ltd, New York 2011,   বহিঃসংযোগ   "A leaf from the huge and famous 'Baysunqur Qur'an', Central Asia, c.1400", Columbia University (Quran page in Muhaqqaq)  বিষয়শ্রেণী:আরবি চারুলিপি
হিল্টন চেন্নাই হলো একটি পাঁচ তারকা বিশিষ্ট বিলাস-বহুল হোটেল যা ইক্কাদুথাঙ্গাল, চেন্নাই, ইনার রিং রোড সংলগ্ন স্থানে অবস্থিত। এটি চেন্নাই মহানগরীয় অঞ্চলের গিণ্ডিতে অলিম্পিয়া টেকনোলজি পার্কের পাশে নির্মিত এবং হোটেলটি কাথাইপারা জংশনের নিকটে অবস্থিত। ইন্দো-সেরেসেনিক নকশায় নির্মিত হোটেলটিতে প্রাথমিক বিনিয়োগের পরিমাণ ছিল ৪০০০ মিলিয়ন টাকা। হিল্টন (জনকপুরি), হিল্ট​ন গার্ডেন-ইন (সাকেত) যা উভয়ই নতুনদিল্লীতে অবস্থিত এবং হিল্ট​ন মুম্বাই আন্তর্জাতিক বিমানবন্দরের এর পর ভারতবর্ষে হিল্ট​ন গোষ্ঠী কর্তৃক চালুকৃত চতুর্থ হোটেল হলো এই হোটেলটি। এটিকে ২৮শে ফেব্রুয়ারি ২০১১ নাগাদ হোটেলের চেয়ারম্যান এবং ব্যবস্থাপনা পরিচালক এম. নরেন্দ্র উদ্বোধন করেন।   হোটেল  নয় তলা বিশিষ্ট হোটেলটি ৪২-গ্রাউন্ড ভূমিতে অবস্থিত এবং এটিতে আছে ২০৪টি রুম, যার ভেতর আছে ২টি এক্সিকিউটিভ স্যুট, ১৬টি জুনিয়র স্যুট, ৭টি হিল্টন ডিলাক্স রুম, ৫৮টি হিল্টন এক্সিকিউটিভ রুম এবং ১২১টি হিল্টন কিং গেস্ট রুম। হোটেলটির অভ্যন্তরীন সৌন্দর্য হংকং এর ডিলিওনার্দো দ্বারা নকশাকৃত এবং তাকে সহায়তায় ছিল ডালাস ভিত্তিক উইলসন এবং এসোশিয়েটস। হোটেলটিতে ৫ টি স্থানে খাবার এবং পানীয় প্রদান করা হয়, যার মধ্যে আছে সাম আয়না (একটি সম সাময়িক ভারতীয় রেস্তোরা), ভিন্টেজ ব্যাংক (একটি রাজকীয় স্টাইলের ওয়াইন এবং চিজ পানশালা), কিউ বার ( একটি ছাদ খোলা রেস্তোরা), ভাস্কো (একটি সারাদিনব্যাপী খোলা রেস্তোরা যেখানে রান্নাঘরটি তিন তলায় অবস্থিত) এবং ইস্ট (একটি ক্যাফে ভূমি সংলগ্ন তলায় অবস্থিত)।   প্রথম তলায় ৪৪৫ বর্গ মিটারের বলরুম আছে, এছাড়া সেখানে আছে দুইটি সভা রুম এবং একটি শয়নকক্ষ যেখানে সাম্প্রতিক কালের প্রযুক্তি সম্পন্ন অডিও ভিজুয়াল প্রযুক্তি রয়েছে। বলরুম, যার নাম হিল্টন গ্রান্ড বলরুম, যার ছাদের উচ্চতা ভূমি থেকে ৪.৮ মিটার উচু এবং যার ভেতর ৭৫০ জন মানুষ ধারণ করা সক্ষম।  ছাদটির বিশেষ বৈশিষ্ট্যর মধ্যে আছে ১৫-ফিট বাই ৮০-ফিট এর একটি সুইমিং পুল যা এমনভাবে নকশা করা হয়েছে যেন মেহমানরা ঠাওর করতে পারেন মূল শহরটিকে যখন কিনা তারা সাতার কাটেন।   স্থাপত্য  হোটেলের বাইরের নকশা মূলত আর্ক এবং কোর্নিকেস সমৃদ্ধ যা ভারতীয় তথাকথিত পুরাতনকালের স্থাপত্যের সংমিশ্রন। হোটেলটিতে এসআরএসএস নকশাবিদদের নিয়োগ দেয়া হয়েছিল বাইরের দেয়ালের নকশা করার জন্য। নতুনভাবে নকশা পরিবর্তন করা হয়েছিল পোলিশড গ্রানাইট এর স্তর সংযুক্ত করার জন্য। হোটেলের অভ্যন্তরভাগের নকশা করার দ্বায়িত্ব পেয়েছিলেন ডিলিওনার্দো হোসপিটালিটি ডিজাইন।   তথ্যসূত্র   বহিঃসংযোগ  দাপ্তরিক ওয়েবসাইট  বিষয়শ্রেণী:হিলটন হোটেল ও রিসোর্ট  বিষয়শ্রেণী:চেন্নাইয়ের হোটেল বিষয়শ্রেণী:চেন্নাইয়ের গগনচুম্বী হোটেল বিষয়শ্রেণী:২০১১-এ প্রতিষ্ঠিত হোটেল
সুজাতা সাহু একজন ভারতীয় সামাজিক উদ্যোক্তা। একজন শিক্ষিকা হিসেবে কাজ করার পর, তিনি ১৭০০০ ফিট ফাউণ্ডেশন প্রতিষ্ঠা করেন লাদাখ এবং সিকিমের প্রত্যন্ত গ্রামগুলিতে স্কুলের অবস্থার উন্নতির জন্য। এই বেসরকারি সংস্থাটি প্রত্যন্ত সীমান্তবর্তী স্কুলগুলিতে লাইব্রেরি, খেলার মাঠ এবং ডিজিল্যাব প্রদানের মাধ্যমে পুরো স্কুলের রূপান্তর এবং তার পাশাপাশি শিক্ষকদের কঠোর প্রশিক্ষণের প্রকল্প গ্রহণ করেছে। সুজাতা সাহুকে তাঁর কাজের স্বীকৃতিস্বরূপ ২০১৫ সালের নারী শক্তি পুরস্কার এবং ২০১৯ সালের ডব্লিউটিআই (ভারত রূপান্তরকারী নারী) পুরস্কারে ভূষিত করা হয়েছে।   কর্মজীবন  সুজাতা সাহু নয় বছর ধরে মার্কিন যুক্তরাষ্ট্রে কর্পোরেট সেক্টরে কাজ করেছিলেন এবং তারপর গুরগাঁওয়ে চলে আসেন এবং দিল্লির এনসিআরের শ্রী রাম স্কুলে শিক্ষকতা শুরু করেন। সেখানে তিনি গণিত এবং কম্পিউটার বিজ্ঞান পড়াতেন। ২০১০ সালের জুন মাসে, তিনি লাদাখে একাকী ট্রেকিংয়ে গিয়েছিলেন। যখন তিনি অতি-উচ্চতায় পৌঁছে ফুসফুসের শোথ অনুভব করেন, তখন তিনি একটি প্রত্যন্ত গ্রামে সুস্থ হওয়ার জন্য থামেন। সেখানকার পরিস্থিতি প্রত্যক্ষ করার পর, তিনি স্থানীয় স্কুলের শিশুদের জন্য উন্নত সুযোগ-সুবিধা প্রদানের উদ্দেশ্যে একটি বেসরকারি সংস্থা (এনজিও) প্রতিষ্ঠা করার সিদ্ধান্ত নেন।   ১৭০০০ ফুট ফাউণ্ডেশন  ২০১১ সালে, সুজাতা সাহু তাঁর স্বামী সন্দীপ সাহু এবং দাওয়া জোরার সাথে ১৭০০০ ফুট ফাউণ্ডেশন তৈরি করেছিলেন। সমুদ্রপৃষ্ঠ থেকে ১৭,০০০ ফুট ওপরে তাঁদের করা একটি ট্রেকের নামানুসারে তাঁরা এই এনজিওটির নামকরণ করেছেন। স্বেচ্ছাসেবকদের দ্বারা পরিচালিত একটি গবেষণার মাধ্যমে তাঁরা লাদাখ জুড়ে ৬০০টি স্কুলকে চিহ্নিত ক'রে তাদের মানচিত্র তৈরি করেছেন। ফাউণ্ডেশনটি ১৪০টি স্কুলে খেলার মাঠ প্রদান করেছে এবং ২৩০টি স্কুলে লাইব্রেরি দান করেছে, যেখানে হিন্দু, ইংরেজি এবং উর্দুতে বই বিতরণ করা হয়েছে। যেহেতু লাদাখি ভাষা ভোটিতে কোনও বই ছিল না, তাই ২০১৫ সালে ফাউণ্ডেশনটি অনুবাদের জন্য অর্থায়ন করে এবং ২১,০০০ গল্পের বই সরবরাহ করে। ২০১৩ সালে, ফাউণ্ডেশনটি ভলানট্যুর প্রোগ্রাম চালু করে, যেখানে স্বেচ্ছাসেবক শিক্ষকদের স্কুলের সাথে মেলানো হয়। প্রতি বছর প্রতি স্কুলে একজন করে স্বেচ্ছাসেবক রাখা হয়েছে। সামাজিক উদ্যোগের জন্য সুজাতা সাহু ২০১৫ নারী শক্তি পুরস্কার পেয়েছেন। ২০১৯ সালে, নীতি আয়োগ তাঁকে উইমেন ট্রান্সফর্মিং ইণ্ডিয়া পুরস্কারে ভূষিত করে।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:গুরুগ্রামের ব্যক্তি বিষয়শ্রেণী:২১শ শতাব্দীর ভারতীয় নারী শিক্ষাবিদ বিষয়শ্রেণী:২১শ শতাব্দীর ভারতীয় শিক্ষাবিদ বিষয়শ্রেণী:নারী শক্তি পুরস্কার বিজয়ী
হিজলি রেলওয়ে স্টেশন খড়গপুর – পুরী লাইনের একটি রেলওয়ে স্টেশন। এটি দক্ষিণ পূর্ব রেলওয়ে অঞ্চলের খড়গপুর রেল বিভাগের অধীনে হাওড়া-চেন্নাই মূল লাইনের অংশ। এটি পশ্চিমবঙ্গ রাজ্যের পশ্চিম মেদিনীপুর জেলার খড়্গপুরের হিজলি এলাকায় অবস্থিত।  এটি পশ্চিমবঙ্গের প্রথম মহিলা চালিত রেলস্টেশন।    ইতিহাস  ১৮৯৩ থেকে ১৮৯৬-এর মধ্যে, পূর্ব উপকূল রাজ্য রেলওয়ে হাওড়া-চেন্নাই মূল লাইন তৈরি করে। ১৯০১ সালে খড়গপুর-পুরী শাখাটি জনসাধারণের জন্য উন্মুক্ত করা হয়েছিল। রুটটি বিভিন্ন ধাপে বিদ্যুতায়িত করা হয়েছিল। ২০০৫ সালে হাওড়া-চেন্নাই রুটটি সম্পূর্ণভাবে বিদ্যুতায়িত করা হয়েছিল।    তথ্যসূত্র   বিষয়শ্রেণী:পশ্চিম মেদিনীপুর জেলার রেলওয়ে স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:১৯০১-এ ভারতে চালু রেলওয়ে স্টেশন
সংস্কৃত রসসাহিত্যের প্রধান দুটি ভাগ হল - দৃশ্যকাব্য ও শ্রব্যকাব্য। দৃষ্টিগ্রাহ্য কাব্য হচ্ছে দৃশ্যকাব্য।   উৎপত্তিঃ    ইতিহাসঃ    বৈশিষ্ট্যঃ   মঞ্চে অভিনয়েের মাধ্যমে এই কাব্যের রস আস্বাদন করা হয়। দৃশ্যকাব্যেের অপর একটি নাম হল রূপক। কারণ এতে নাটকীয় পাত্র-পাত্রীর মাধ্যমে রামাদির রূপের আরোপ করা হয় বলে  রূপক নামে অভিহিত করা হয়। "রূপারোপাত্তু রূপকম" সাধারণ ভাবে নাটকাদি হচ্ছে দৃশ্যকাব্য।https://sreenivasaraos.com/tag/classifications-of-the-kavya/   শ্রেণীবিভাগঃ   দৃশ্যকাব্যকে আবার দুটি ভাগ্যে ভাগ করা যায়। যথা- রূপক ও উপরূপক   রূপকঃ   রূপক আবার দশ প্রকার। যথা - নাটক , প্রকরণ , ভাণ , ব্যায়োগ , সমবকার , ডিম , ঈহামৃগ , অঙ্ক , বীথি , ও প্রহসন   উপরূপকঃ   উপরূপক আঠার প্রকার। যথা- নাটিকা , ত্রোটিক , গোষ্ঠী , সট্টক , নাট্যরাসক , প্রস্থান , উল্লাপ্য , কাব্য , পেঙ্খন , রাসক , সংলাপক , শ্রীগদিত , শিল্পক, বিলাসিতা , দুরম্মল্লিকা , প্রকরণিকা , হল্লীস ও ভাণিকা    তথ্যসূত্র   বিষয়শ্রেণী:সংস্কৃত সাহিত্য
লাঠি ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, শাহনাজ, মিজু আহমেদ সহ আরও অনেকে। চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।  কাহিনি সংক্ষেপ নিকটাত্মীয়ের দ্বারা প্রতারিত হয়ে পৈতৃক সম্পত্তি হারিয়ে নিঃস্ব হয়ে গ্রামে আশ্রয় নেওয়া এক যুবতী তার প্রতিশোধের লাঠি হিসেবে ব্যবহার করে গ্রামের এক প্রতিবাদী যুবককে। অভিনয়ে মান্না শাহনাজ অন্তরা তানজিদ আহমেদ মিজু আহমেদ আলী আমজাদ কায়েশ জামিলুর রহমান শাখা আনিসুর রহমান আনিস সুরুজ বাঙ্গালী নবী আলম  সঙ্গীত লাঠি চলচ্চিত্রের গান রচনা করেছেন এনায়েত করিম ও কবির বকুল। আবাহ সঙ্গীত দিয়েছেন এম আর হাসান নিলু, সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন  রুনা লায়লা, এন্ড্রু কিশোর, কনকচাঁপা, খালিদ হাসান মিলু, আগুন, রিজিয়া পারভীন, ডলী সয়ন্তনী।   তথ্যসূত্র   বহিঃসংযোগ       বিষয়শ্রেণী:১৯৯৯-এর চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র
রাউল আলবিয়ল তোরতায়াদা (, , ; জন্ম: ৪ সেপ্টেম্বর ১৯৮৫; রাউল আলবিয়ল নামে সুপরিচিত) হলেন ভিলামার্শান্তে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় ভিয়ারিয়াল এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেন।  ১৯৯৪–৯৫ মৌসুমে, স্পেনীয় ফুটবল ক্লাব রিবারোইয়ার যুব পর্যায়ের হয়ে খেলার মাধ্যমে আলবিয়ল ফুটবল জগতে প্রবেশ করেন; অতঃপর তিনি ভিলামার্শান্ত এবং ভালেনসিয়ার মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৩–০৪ মৌসুমে, প্রথমে ভালেনসিয়া বি-এর হয়ে এবং পরবর্তীতে ভালেনসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, ভালেনসিয়ার হয়ে তিনি ৪ মৌসুম অতিবাহিত করেছেন; এই ক্লাবের হয়ে তিনি ১৩১ ম্যাচে ৫টি গোল করেছেন। পরবর্তীতে তিনি হেতাফের হয়ে ধারে, রিয়াল মাদ্রিদ এবং নাপোলির হয়ে খেলেছেন। ২০১৯–২০ মৌসুমে, তিনি ৫ মিলিয়ন ইউরোর বিনিময়ে নাপোলি হতে স্পেনীয় ফুটবল ক্লাব ভিয়ারিয়ালে যোগদান করেছেন।  দলগতভাবে, ঘরোয়া ফুটবলে, আলবিয়ল এপর্যন্ত ৭টি শিরোপা জয়লাভ করেছেন, যার ২টি ভালেনসিয়ার হয়ে, ৩টি রিয়াল মাদ্রিদের হয়ে এবং ২টি নাপোলির হয়ে হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছেন; ২০১০ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাব মেস্তায়ার খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইতালিতে প্রবাসী ফুটবলার
আকার  প্রসারিত অবস্থায় ঊষুমের ডানার আকার ৪০-৬০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত ঊষুমের উপপ্রজাতি হল-   Junonia lemonias lemonias (লিনিয়াস, ১৭৫৮) – Chinese Lemon Pansy   বিস্তার   এই প্রজাতি ভারত, পাকিস্তান, নেপাল, ভুটান, বাংলাদেশ, মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এবং শ্রীলঙ্কা এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল কালচে বাদামী ও ঈষৎ হলুদ দাগ ছোপ ও চক্ষুবিন্দুযুক্ত। সামনের ডানায় ২ ও ৫ নং শিরামধ্যে দুটি কমলা বলয়াবৃত কালো চক্ষুবিন্দু বর্তমান এবং ২ নং শিরামধ্যের চক্ষুবিন্দুটি আকারে বৃহৎ ও সুস্পষ্ট। সেল এর উপর থেকে নীচ পর্যন্ত ৩টি আঁকাবাঁকা কালো রেখা বিদ্যমান। ডিসকাল ও পোস্ট ডিসকাল অংশে অসংলগ্ন ভাবে বিভিন্ন আকৃতির কিছু ঈষৎ হলুদ ছোপ ও সাব-টার্মিনাল ঈষৎ হলুদ ছোপের একটি সারি কোস্টার নীচ থেকে টর্নাস এর উপর পর্যন্ত লক্ষ্য করা যায়। পিছনের ডানার ৫নং শিরামধ্যের চক্ষুবিন্দুটি সামনের ডানার অনুরূপ, বৃহৎ ও সুস্পষ্ট। সাব-টার্মিনাল ঈষৎ হলুদ ছোপের সারিটি কোস্টা হইতে টর্নাস পর্যন্ত বিস্তৃত। টার্মিনাল রেখা ঈষৎ হলুদ।  ডানার নিম্নতল ফ্যাকাশে বাদামী এবং বেশ কিছু সংখ্যক ঢেউ খেলানো দাগ ও কালো ও বাদামীর বিভিন্ন মিশেলযুক্ত ছোপে পরিপূর্ণ।  এই প্রজাতির শুষ্ক ও আর্দ্রৃতুরূপ বর্ণ ও আকারে বেশ ভিন্ন। আর্দ্রঋতুরূপে ডানার দাগ-ছোপ সুস্পষ্ট ও গাঢ় বর্ণযুক্ত এবং ডানার আকার সামান্য গোলাকৃতি। পক্ষান্তরে, শুষ্ক ঋতুরূপে ডানার দাগ-ছোপ অস্পষ্ট ও ফ্যাকাশে বা বিবর্ণ, বিশেষত ডানার নিম্নতলে এবং ডানার প্রান্তসীমা বেশ খানিকটা কৌনিক ও খাঁজকাটা। ইহা শুকনো পাতার স্তূপে ছদ্মরূপ ধরতে অথবা ক্যামোফ্লেজ করতে সুবিধা সৃষ্টি করে।   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৭৫৮-এ বর্ণিত প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:এশিয়ার প্রজাপতি
হ্যারি ডাডলি ব্রোমফিল্ড (; জন্ম: ২৬ জুন, ১৯৩২) কেপ প্রদেশের মোসেল বে এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন হ্যারি ব্রোমফিল্ড।   প্রথম-শ্রেণীর ক্রিকেট  ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত হ্যারি ব্রোমফিল্ডের প্রথম-শ্রেণীর খেলোয়াড়ী জীবন চলমান ছিল। ১২ বছরব্যাপী প্রথম-শ্রেণীর খেলোয়াড়ী জীবনে ওয়েস্টার্ন প্রভিন্সের পক্ষে ২০১টি উইকেট লাভের মাধ্যমে হ্যারি ব্রোমফিল্ড তার অফ ব্রেক বোলিংয়ের কার্যকারিতা প্রদর্শন করেছেন।  ১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত ওয়েস্টার্ন প্রভিন্সের সদস্যরূপে খেলেন। তবে, ১৯৬৮-৬৯ মৌসুমে ওয়েস্টার্ন প্রভিন্সের পক্ষে আরও একটি খেলায় অংশ নিয়েছিলেন। ১৯৬০-৬১ মৌসুমে ট্রান্সভালের বিপক্ষে ব্যক্তিগত সেরা বোলিং পরিসংখ্যান ৭/৬০ দাঁড় করান। ১৯৬২-৬৩ মৌসুমে ট্রান্সভালের বিপক্ষে আবারও ৫/১০০ ও ৫/৬৪ লাভ করেন। খেলায় তার বোলিং পরিসংখ্যান ছিল ৭৬.৪-২৫-১৬৪-১০।  নিচেরসারির ব্যাটসম্যান ও ডানহাতি অফ ব্রেক বোলার হ্যারি ব্রোমফিল্ডকে হিউ টেফিল্ডের যোগ্য উত্তরাধিকারী হিসেবে ভাবা হতো। কিন্তু, দক্ষিণ আফ্রিকা দলে খুব কমই টেস্ট খেলার সুযোগ লাভ করেছেন।   আন্তর্জাতিক ক্রিকেট  সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন হ্যারি ব্রোমফিল্ড। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  হিউ টেফিল্ডের অবসর গ্রহণের পরই কেবল টেস্ট দলে অংশগ্রহণের সুযোগ পান। ১৯৬৪-৬৫ মৌসুমে কেপটাউনে সিরিজের তৃতীয় টেস্টে সফরকারী ইংল্যান্ডের সংগৃহীত ৪৪২ রানের বিপরীতে তিনি ৫৭.২ ওভারে ৫/৮৮ লাভ করেছেন। এটিই তার ব্যক্তিগত সেরা বোলিং পরিসংখ্যান হিসেবে রয়ে যায়।South Africa v England, Cape Town 1964-65 বেশ নিখুঁতভাবে বজায় রেখে এক প্রান্তে অবস্থান করে ক্রমাগত বোলিং করে গেছেন। এ টেস্টে ৫৭.২ ওভারের ম্যারাথন স্পেল করেন।  কেবলমাত্র একবারই বিদেশ গমন করতে পেরেছিলেন। তবে, লর্ডস টেস্ট শেষে তাকে দলের বাইরে রাখা হয় ও তরুণ অ্যাথল ম্যাককিননকে তার স্থলাভিষিক্ত করা হয়।   তথ্যসূত্র    আরও দেখুন   গডফ্রে লরেন্স  কেন ভিলজোয়েন  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       "Where are the greats?"  বিষয়শ্রেণী:১৯৩২-এ জন্ম বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:২০২০-এ মৃত্যু
আসোসিয়েশন স্পোর্তিভ দে মোনাকো ফুটবল ক্লাব, সাধারণত আএস মোনাকো (), মোনাকো ফুটবল ক্লাব অথবা শুধুমাত্র মোনাকো নামেই অধিক পরিচিত, হল মোনাকোর একটি ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৪ সালে প্রতিষ্ঠিত হয়েছে। মোনাকো ফুটবল ক্লাব তাদের সকল হোম ম্যাচ মোনাকোর স্তাদ লুইস ২-এ খেলে থাকে; যার ধারণক্ষমতা হচ্ছে ১৮,৫২৩। বর্তমানে এই ক্লাবের ম্যানেজারের দায়িত্ব পালন করছেন লেওনার্দো জারদিম এবং সভাপতির দায়িত্ব পালন করছেন সাঈদ শাবান। ফরাসি আক্রমণভাগের খেলোয়াড় উইসাম বেন ইয়েদের এই ক্লাবের অধিনায়কের দায়িত্ব পালন করছেন।  যদিও এই ক্লাবটি মোনাকোভিত্তিক ক্লাব, তবুও এটি ফরাসি লীগ পদ্ধতির অধীনে ফরাসি লীগে খেলে। মোনাকো হচ্ছে ফরাসি ফুটবলের অন্যতম সেরা ক্লাব, যারা এপর্যন্ত ৮টি লীগ ট্রফি এবং ৫টি কুপ দে ফ্রান্স ট্রফি জয়লাভ করেছে। এছাড়াও মোনাকো ইউরোপীয় ফুটবলেও প্রতিযোগিতা করেছে যেখানে তারা ১৯৯২ সালের উয়েফা কাপ উইনার্স কাপের এবং ২০০৪ সালের উয়েফা চ্যাম্পিয়নস লীগের রানার-আপ ছিল।  মোনাকোর ঐতিহ্যবাহী রঙ হচ্ছে লাল এবং সাদা, এবং এজন্যই ক্লাবটি লেস রুগেস এত ব্লাঙ্কস (লাল এবং সাদা) নামে পরিচিত। মোনাকো ইউরোপীয়ান ক্লাব অ্যাসোসিয়েশনের এক অন্যতম সদস্য। ২০১১ সালের ডিসেম্বর মাসে, এই ক্লাবের দুই-তৃতীয়াংশ রুশ মহাধনাঢ্য ব্যক্তি দিমিত্রি বাইবোলোভলেভর অধীনস্থ একাতেরিনা বাইবোলোভলেভ ট্রাস্টের কাছে বিক্রয় করে দেওয়া হয়। বাইবোলোভলেভের অর্থনৈতিক সাহায্যের ফলে, ক্লাবটি পুনরায় লীগ ১ ফিরে আসে এবং প্রথম লীগ জয়ের ১৭ বছর পর ২০১৬–১৭ লীগ ১ মৌসুমে পুনরায় লীগ জয়লাভ করতে সক্ষম হয়।  তথ্যসূত্র  বহিঃসংযোগ       বিষয়শ্রেণী:ফ্রান্সে বহু-ক্রীড়া ক্লাব বিষয়শ্রেণী:প্রবাসী ফুটবল ক্লাব বিষয়শ্রেণী:১৯২৪-এ প্রতিষ্ঠিত ফুটবল ক্লাব বিষয়শ্রেণী:মোনাকোয় ফুটবল ক্লাব বিষয়শ্রেণী:ফিফা (ভিডিও গেম সিরিজ) দল বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯২৪-এ ইউরোপে প্রতিষ্ঠিত
হাড়োয়া  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে হাড়োয়া কেন্দ্র একটি উন্মুক্ত আসন হয় কিন্তু পূর্বে তফসিলি জাতি এর জন্য সংরক্ষিত ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১২১ নং হাড়োয়া বিধানসভা কেন্দ্রটি ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এবং গোপালপুর-১, গোপালপুর-২, হাড়োয়া এবং খাসবালান্দা গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।  হাড়োয়া বিধানসভা কেন্দ্রটি ১৮ নং বল তেঘরিয়া লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১হাড়োয়া সন্দেশখালিজ্যোতিষ চন্দ্র রায় সরদার ভারতীয় জাতীয় কংগ্রেসহেমন্ত কুমার ঘোষালভারতের কমিউনিস্ট পার্টি১৯৫৭হাড়োয়াজাহাঙ্গীর কবীরভারতীয় জাতীয় কংগ্রেস ১৯৬২জাহাঙ্গীর কবীরভারতীয় জাতীয় কংগ্রেস১৯৬৭গঙ্গাধর প্রামাণিকবাংলা কংগ্রেস১৯৬৯ব্রজেন্দ্রনাথ সরকার বাংলা কংগ্রেস ১৯৭১গঙ্গাধর প্রামাণিক ভারতীয় জাতীয় কংগ্রেস১৯৭২গঙ্গাধর প্রামাণিক ভারতীয় জাতীয় কংগ্রেস ১৯৭৭ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী)১৯৮২ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী) ১৯৮৭ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী) ১৯৯১ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী) ১৯৯৬ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী)২০০১ক্ষিতি রঞ্জন মন্ডলভারতের কমিউনিস্ট পার্টি (মার্ক্সবাদী)২০০৬অসিম কুমার দাসভারতের কমিউনিস্ট পার্টি (মার্ক্সবাদী)২০১১জুলফিকার আলি মোল্লাসর্বভারতীয় তৃণমূল কংগ্রেস২০১৬হাজি নুরুল ইসলামসর্বভারতীয় তৃণমূল কংগ্রেস   নির্বাচনী ফলাফল ২০২৪  ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর অসিম কুমার দাস ৯৭ নং হাড়োয়া (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী  তৃণমূল কংগ্রেসের মৃত্যুঞ্জয় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ক্ষিতি রঞ্জন মণ্ডল ২০০১ এবং ১৯৯৬ সালে কংগ্রেসের লক্ষ্মিকান্ত মন্ডলকে পরাজিত করেন। ১৯৯১ সালে কংগ্রেসের কুমুদ রঞ্জন রায়কে, ১৯৮৭ সালে কংগ্রেসের লক্ষ্মিকান্ত মন্ডলকে, ১৯৮২ সালে কংগ্রেসের গঙ্গাধর প্রমাণিককে এবং ১৯৭৭ সালে জনতা পার্টির ব্রজেন্দ্রনাথ সরকারকে পরাজিত করেন।  ১৯৫১-১৯৭২ ১৯৭২ এবং ১৯৭১ সালে কংগ্রেসের গঙ্গাধর প্রমাণিক জয়ী হন। ১৯৬৯ সালে বাংলা কংগ্রেসের ব্রজেন্দ্রনাথ সরকার জয়ী হন। ১৯৬৭ সালে বাংলা কংগ্রেসের গঙ্গাধর প্রমাণিক জয়ী হন। ১৯৬২ এবং ১৯৫৭ সালে কংগ্রেসের জাহাঙ্গীর কবীর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি
দুই পয়সার আলতা ১৯৮২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন বিখ্যাত চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন শাবানা, রাজ্জাক, নূতন, আনোয়ারা, প্রবীর মিত্র প্রমুখ। ছায়াছবিটি ৪টি বিভাগে জাতীয় চলচ্চিত্র পুরস্কার পায়। চলচ্চিত্রটির দুইটি কপি এখনো বাংলাদেশ ফিল্ম আর্কাইভে জমা আছে।   কাহিনী সংক্ষেপ  কুসুমের মা তার বাল্যকালে মারা যায় এবং তার বাবাও তার জন্য কিছুই না রেখে মারা যায়। তার চাচার পরিবারে সে অনাকাঙ্ক্ষিত হয়ে পরে। গ্রামেরই এক যুবক কাজল তাকে পছন্দ করে। কুসুমও তাকে পছন্দ করে। কুসুমের চাচা তার বিয়ে ঠিক করলেও যৌতুকের টাকা দিতে না পারায় বিয়ে ভেঙ্গে যায়। এতে কুসুম বাড়ি ছেড়ে চলে যায়। অন্যদিকে, কাজলের বাবা চায় ঝর্ণার সাথে কাজলের বিয়ে দিতে। বাবার পীড়াপীড়িতে কাজল ঝর্ণাকে বিয়ে করতে রাজী হয়। বিয়ের দিন যৌতুকের টাকা না দিতে পারলে সে ঝর্ণাকে বিয়ে করবে না বলে জানালে লাল চাচী কিছু দিন পর বাকি টাকা দেওয়ার কথা বলে। কাজল তখন একই ব্যাপারে কুসুমের সময় তারা কেন চুপ ছিল জানতে চায়। এ সময় অসুস্থ কুসুমকে গুনাই খুঁজে নিয়ে আসলে তাকে বিনা যৌতুকে বিয়ে করার প্রস্তাব দেয়।   শ্রেষ্ঠাংশে   শাবানা - কুসুম  রাজ্জাক - কাজল  নূতন - ঝর্ণা  আনোয়ারা - লাল চাচী  প্রবীর মিত্র - গুনাই  আশীষ কুমার লোহ - কুসুমের বাবা  জালালউদ্দিন রুমি - ইখতিয়ার, কুসুমের চাচা  সুমিতা দেবী - কুসুমের চাচী  আয়েশা আখতার   সঙ্গীত  দুই পয়সার আলতা চলচ্চিত্রে সঙ্গীত পরিচালনা করেছেন আলাউদ্দিন আলী। গানের কথা লিখেছেন আমজাদ হোসেন, নজরুল ইসলাম বাবু ও আলাউদ্দিন আলী। গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, মিতালী মুখার্জি, আলাউদ্দিন আলী, ও রুনা লায়লা। মিতালী মুখার্জির অনুরোধে আলাউদ্দিন আলী "এই দুনিয়া এখন তো আর সেই দুনিয়া নাই" গানটি লিখেন এবং রেকর্ড করেন। গানটি বাংলাদেশ টেলিভিশনে প্রচারের পর জনপ্রিয় হয়। পরিচালক আমজাদ হোসেন এই ছায়াছবির একটা দৃশ্যের সাথে এই গানটি মিলে যাওয়ায় এই গানটি ব্যবহার করতে চান। আলাউদ্দিন আলী তাকে সম্মতি দেন। এছাড়াও সৈয়দ আব্দুল হাদীর কণ্ঠে "এমনতো প্রেম হয়" গানটি বেশ জনপ্রিয় হয়। মিতালী মুখার্জি "এই দুনিয়া এখন তো আর সেই দুনিয়া নাই" গানটির জন্য ১৯৮২ সালে শ্রেষ্ঠ নারী কণ্ঠশিল্পী হিসেবে জাতীয় চলচ্চিত্র পুরস্কার পান।   গানের তালিকা   নং  গানের শিরোনাম  কণ্ঠশিল্পী  পর্দায় শিল্পী ১  এই দুনিয়া এখন তো আর  মিতালী মুখার্জি  শাবানা ২  আমি হব পর  রুনা লায়লা  শাবানা ও নূতন ৩  এত বেশি বলিস না  রুনা লায়লা  শাবানা ও নূতন ৪  কি বা জাদু জানো  আলাউদ্দিন আলী  শাবানা ৫  এমনতো প্রেম হয়  সৈয়দ আব্দুল হাদী  রাজ্জাক   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ অভিনেত্রী - শাবানা  বিজয়ী: শ্রেষ্ঠ নারী কণ্ঠশিল্পী - মিতালী মুখার্জি  বিজয়ী: শ্রেষ্ঠ চিত্রগ্রাহক - রফিকুল বারী চৌধুরী  বিজয়ী: শ্রেষ্ঠ সম্পাদক - আওকাত হোসেন   আরও দেখুন   বাংলাদেশের চলচ্চিত্র   তথ্যসূত্র    বহিঃসংযোগ     বিষয়শ্রেণী:১৯৮২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:জাতীয় চলচ্চিত্র পুরস্কারপ্রাপ্ত চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
অপসারণ।-- যুদ্ধমন্ত্রী আলাপ ২২:১৫, ২১ মার্চ ২০১৪ (ইউটিসি) দুলেন্দ্র ভৌমিক   ([&action=delete}} delete]) – (View AfD)(লগ দেখুন) অপর্যাপ্ত তথ্য Ibrahim Husain Meraj (আলাপ) ১১:৫৪, ১ মার্চ ২০১৪ (ইউটিসি)  -- যুদ্ধমন্ত্রী আলাপ ১০:২২, ৫ মার্চ ২০১৪ (ইউটিসি) বিপক্ষ্যে উল্লেখযোগ্য সাহিত্যিক। আনন্দমেলা, দেশ এছাড়াও অন্যান্য অনেক জায়গা থেকে তথ্য সংগ্রহ করে নিবন্ধটির মান উন্নয়ন করা হোক।ধন্যবাদ। ধনমন্ত্রী { কেন?, কোনগুলি } ১৪:১৪, ৭ মার্চ ২০১৪ (ইউটিসি) নেটে সার্চ করে যা পেলাম সেটা খুব আশাব্যাঞ্জক নয়। উপরে যে দুটি লিংক দিয়েছেন তার প্রথমটিতে তার সম্পর্কে কিছু লেখা নেই, তার একটি গল্পমাত্র; দ্বিতীয়টি কোনভাবেই উইকির জন্য উল্লেখযোগ্য নয় কারণ ব্লগ সাইট। নির্ভরযোগ্য ও স্বাধীন কোন উৎস ব্যতীত আমি অপসারণের পক্ষে। -- যুদ্ধমন্ত্রী আলাপ ১৮:২৪, ১৬ মার্চ ২০১৪ (ইউটিসি)  --মহীন রীয়াদ (আলাপ) ২১:০৫, ২১ মার্চ ২০১৪ (ইউটিসি)